MVL TIVALVIA 9 



solete striata: haec semielliptica, et striis similibus praedita; at in parte antica 

 leviter carinata, et in longitudinem striata. Sex reliqnae arcuatae, carina distin- 

 ctae: singularum latera, praeter strias in longum, areis triangularibus parumper 

 elevatis, atque ab imo ad summum striatis, insigniuntur;quarum apices hinc in- 

 de carinam attingunt. Valvae universae, perinde ac in ceteris Chitonibus, in mu- 

 sculum orbicularem validum, atque squamosum infiguntur, cujus latitudo, vivo 

 adhuc animali, dimidiam ferme partem altitndinis testae adaequat; versus caput, 

 atque caudam sensim sensimque angustior. Squamae solidae, ovatae,imbricatae, 

 secus marginem minores ; quarum aliae album colorem , aliae vero atro-viridem 

 praeseferunt : cunctae regulari ordine, opus reticulatum imitante, musculi prae- 

 dicti faciem extimam, cui valide adhaerent, exornant. Color testae variat. 



a. Cinereus, atro-virenti colore maculatus; arearum triangularium limbis al- 

 bo , et viridi tessulatis ; squamis atro-candidis . 



b. Puniceus, maculis sparsis atris, squamis albis, atque puniceis. 



c. Purpurascens , squamis purpureis, et candidis. 



d. Totus ater, squamis croceis, et nigris. 



e. Viridescens, maculis violaceis, squamis viridescentibus , et violaceis. 

 Testae cavitas subcaeruleo colore inficitur. 



Fig. 21 Tab. III tres Chitones Squamosos naturalis magnitudinis exhibet ma- 

 culis variis distinctos , atque lapidi adhaerentes . At post iconis incisionem nonnul- 

 los ex ipsis deprehendimus , qui pollicem ferme in longitudinem patebant.Fig. 22 

 unum eorum microscopio amplificatum ostendit. 



HUtoria. Habitat secus amoenissimam Campaniae oram, qua late patet a Cu- 

 mano sinu ad Promontorium Minervae ; praesertim vero ad Teducium , Porticus- 

 que Herculanenses ; adhaeretque plerumque lapidibus liberis, ad aliquot pedum 

 altitudinem sub aqua demersis. Circum ipsos,haud lento gradu perreptare con- 

 spicitur, nedum in mari, sed etiam in vivario, ubi saepe ipsorum aliquot servare 

 studuimus ad eorum mores explorandos . Haud raro ipsum invenimus vel in locu- 

 lamentis Mytili Lithophagi, vel inter umbones ArcaeNoae, vel denique inter 

 Gorgoniarum, Fucorumque ramos delitescentem; quibus ab aqua eductis , Chito- 

 nem ab una ad alteram ipsorum plagam facile pertransisse deprehendimus . 



Molluscum incolens Chitonem Squamosum, ad Lophyri speciem omnino re- 

 fertur, quam Chitonem Cinereum inhabitare supra declaravimus , quum eadem 

 prorsus sit utriusque fabrica, atque natura; at ob peculiares testae suae adfectio- 

 nes tamquam illius varietatem considerandum esse judicamus, cujus characteres 

 sunt hujusmodi . 



